### Beslutning

Godkendt.

Afbud: Grete Nielsen

### Sagsfremstilling

## Resume og sagens baggrund

Kommunalbestyrelsen har afsat Få det fikset midler til 22 lokalområder i Kalundborg
Kommune. Midlerne skal bruges til anlæg i det offentlige rum og der skal være en lokaldemokratisk proces. Sejerø lokalområde søger om frigivelse af midler til etablering af udendørs multibane/fitness område.

## Indstillinger

Direktøren indstiller, at ansøgningen imødekommes med en rammebevilling på 350.000 kr.

## Behandling

Økonomiudvalget, Kommunalbestyrelsen.

## Sagsfremstilling

Kommunalbestyrelsen har for perioden 2023-2026 afsat en ny pulje af Få det fikset midler på 14 mio. kr. til projekter i landdistrikter og 22 lokalområder. Man kan læse om Få det fikset projektet på [adresse] hjemmeside.

Sejerø lokalområde har 396.900 kr. til rådighed i Få det fikset puljen. Lokalområdet har afholdt borgermøde den 29. september 2024, hvor 33 stemmeberettigede deltog og to projekter blev godkendt med mindst 80 % flertal, heriblandt multibane/fitness.

Projektet Bedre liv på Sejerø er udviklet i tæt dialog med øens foreninger, ildsjæle, skolen samt børnehaven. Der er et stort ønske om at opføre et område med udendørs opholds- og træningsfaciliteter samt boldspil. Der er ingen udendørs træningsaktiviteter på Sejerø. Dette har været et ønske i flere år og passer godt ind i tidsånden. Derudover kan det udendørs aktivitetsområde gennem motion understøtte børn og unge i deres udvikling og være med til at trække dem væk fra computerspil og de sociale medier. Målgruppen er børn og unge, idrætsforeningens medlemmer, turister og sommerhusgæster, unge og ældre der vil motionere og mødes udendørs.

Det færdige projekt indeholder:

* Multibane med kunstgræsbelægning
* Træningsområde med Combi træningssystem samt motionscykler og udstræk bænk
* [adresse] med 3 klatrekuber
* Der opsættes et læringsskilt med informationer om brug af faciliteterne samt plads til at nævne støttegiverne til Bedre liv på Sejerø.

Den samlede anlægssum for Bedre liv på Sejerø er 1.548.450 kr. Lokalområdet har allerede rejst 550.000 kr. i fondsmidler og forventer at rejse resten til at dække beløbet udover det, de får fra Få det fikset puljen.

Sejerø har kun indhentet ét tilbud, da det er en udfordring, at få virksomheder til Sejerø for at afgive tilbud.

*Drift og vedligeholdelse*

Der vil være afledte udgifter til drift og vedligeholdelse. Det er f.eks. til vedligehold af kunstgræs, faldgrus, legeredskaber mm. Et bud fra leverandøren er i størrelsesordenen 10.000 kr. årligt, Hertil kommer udgifter til kvartalsvise tjek og årlig legepladsinspektion. Den endelige opgørelse af de afledte udgifter til drift og vedligeholdelse vil blive udarbejdet året efter, at fællesområdet er etableret.

*Administrationens bemærkninger*

Projektet opfylder rammerne for anvendelsen af puljen. Administrationen støtter op om projektet.

Projektet indebærer, at der skal søges om byggetilladelse og landzonetilladelse.

## Økonomiske konsekvenser

Sejerø lokalområde har 396.900 kr. i Få det Fikset puljen.

Den samlede anlægssum til etablering af det udendørs fællesområde Bedre liv på Sejerø er 1.548.450 kr.

Lokalsamfundet har stemt om at bruge 350.000 kr. af puljen til gennemførsel af projektet.

Når de afledte driftsomkostninger er beregnet, tilrettes det administrative budget fra året efter,
at projektet er etableret.

Hvis projektet godkendes, resterer derefter 46.900 kr. til øvrige Få det fikset projekter på Sejerø.

[adresse] bemærkninger er indarbejdet i sagen.

### Sagens forløb

10/12/2025 Økonomiudvalget
Anbefales.

Afbud: Tom Pedersen